ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
84.50 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, സെപ്റ്റംബർ 27 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 84.50 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. കൂടാതെ, 21 ലക്ഷം  വാക്സിൻ ഡോസുകൾ ഉടൻ കൈമാറും.
4.74 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
SKY
(Visitor Counter : 167
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ കുളുവിലെ വാഹനാപകടത്തിൽ പ്രധാനമന്ത്രി അനുശോചിച്ചു
ഹിമാചൽ പ്രദേശിലെ കുളു ജില്ലയിൽ ടൂറിസ്റ്റ് വാഹനം മലയിടുക്കിലേയ്ക്ക് മറിഞ്ഞുണ്ടായ അപകടത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പരിക്കേറ്റവർക്ക് സാധ്യമായ എല്ലാ സഹായവും നൽകുന്നുണ്ടെന്ന് ശ്രീ മോദി പറഞ്ഞു. പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും അദ്ദേഹം ആശംസിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
" "ഹിമാചൽ പ്രദേശിലെ കുളുവിൽ ടൂറിസ്റ്റ് വാഹനം മലയിടുക്കിലേയ്ക്ക് വീണ സംഭവം വളരെ ദുഃഖകരമാണ്. ഈ അപകടത്തിൽ തങ്ങളുടെ പ്രിയപ്പെട്ടവരെ നഷ്ടപ്പെട്ടവരുടെ കുടുംബങ്ങളോട് ഞാൻ അഗാധമായ അനുശോചനം രേഖപ്പെടുത്തുന്നു. ഇതോടൊപ്പം സാധ്യമായ എല്ലാ സഹായവും നൽകുന്നുണ്ട്. പരിക്കേറ്റവർ വേഗം സുഖം പ്രാപിക്കട്ടെ എന്ന് ആശംസിക്കുന്നു."
വാര്ത്താവിതരണ പ്രക്ഷേപണ മന്ത്രാലയം
ഐ.എഫ്.എഫ്.ഐയുടെ 51-ാമത് പതിപ്പിനെക്കുറിച്ചുള്ള ബഹുമാനപ്പെട്ട വാർത്താവിതരണ-പ്രക്ഷേപണ മന്ത്രിയുടെ പ്രസ്താവന
ഗോവയില് 2020 നവംബര് 20 മുതല് 28 വരെ നടത്താന് നിശ്ചയിച്ചിരുന്ന ഇന്റര്നാഷണല് ഫിലിം ഫെസ്റ്റിവല് ഓഫ് ഇന്ത്യ  2021 ജനുവരി 16 മുതല് 24വരെയാക്കി മാറ്റി. ഗോവന് മുഖ്യമന്ത്രി ഡോ: പ്രമോദ് സാവന്തുമായി കേന്ദ്ര വാര്ത്താവിതരണ പ്രക്ഷേപണ മന്ത്രി ശ്രീ പ്രകാശ് ജാവദേക്കർ നടത്തിയ ചര്ച്ചയിലാണ് തീരുമാനം.
അന്താരാഷ്ട്ര ചലച്ചിത്രോത്സവ മാനദണ്ഡങ്ങളും മാര്ഗ്ഗനിര്ദ്ദേശങ്ങളും പാലിച്ചുകൊണ്ട് 2021 ജനുവരി 16 മുതല് 24 വരെ സംയുക്തമായി ചലച്ചിത്രോത്സവം സംഘടിപ്പിക്കുന്നതിനും തീരുമാനിച്ചു. ചലച്ചിത്രോത്സവം വെര്ച്ച്വലായും ഭൗതികമായുമുളള ഹൈബ്രിഡ് രീതിയിലായിരിക്കും നടപ്പാക്കുക. അടുത്തിടെ സംഘടിപ്പിച്ച അന്താരാഷ്ട്ര ചലച്ചിത്രോത്സവങ്ങളില് പാലിച്ച കോവിഡുമായി ബന്ധപ്പെട്ട എല്ലാ മാനദണ്ഡങ്ങളും കര്ശനമായും നടപ്പാക്കും.
യുവജനകാര്യ, കായിക മന്ത്രാലയം
ടോക്കിയോ ഒളിമ്പിക്സിൽ ഇന്ത്യൻ പുരുഷ ഹോക്കി ടീം വെങ്കല മെഡൽ നേടി
ന്യൂഡൽഹി , ആഗസ്റ്റ് 05,2021
ചരിത്രപരമായ വിജയത്തിലൂടെ , ഇന്ത്യൻ പുരുഷ ഹോക്കി ടീം ഇന്ന് ടോക്കിയോ ഒളിമ്പിക്സ് 2020 ൽ വെങ്കല മെഡൽ നേടി. കഴിഞ്ഞ 41 വർഷത്തിനിടെ ഇന്ത്യൻ പുരുഷ ഹോക്കി ടീമിന്റെ ആദ്യ ഒളിമ്പിക് മെഡൽ നേട്ടമാണ് ജർമ്മനിക്കെതിരെ 5-4 വിജയത്തിലൂടെ സാധ്യമായിരിക്കുന്നത്.
ഇന്ത്യൻ പുരുഷ ഹോക്കി ടീമിന്റെ നേട്ടത്തിൽ രാഷ്ട്രപതി ശ്രീ രാം നാഥ് കോവിന്ദ്, പ്രധാനമന്ത്രി ശ്രീ നരേന്ദ്ര മോദി, കായിക മന്ത്രി ശ്രീ അനുരാഗ് താക്കൂർ എന്നിവരുൾപ്പെടെ രാജ്യത്തിന്റെ വിവിധ കോണുകളിൽ നിന്നുള്ളവർ ഹോക്കി ടീമിന് അഭിനന്ദനം അറിയിച്ചു.
പ്രധാനമന്ത്രി ശ്രീ നരേന്ദ്ര മോദി പുരുഷ ഹോക്കി ടീം ക്യാപ്റ്റൻ മൻപ്രീത് സിംഗ്, മുഖ്യ പരിശീലകൻ ഗ്രഹാം റീഡ്, അസിസ്റ്റന്റ് കോച്ച് പിയൂഷ് ദുബെ എന്നിവരുമായി സംസാരിച്ച് അഭിനന്ദനം അറിയിച്ചു.
രാഷ്ട്രപതി രാം നാഥ് കോവിന്ദ് അഭിനന്ദനമറിയിക്കുകയും, അസാധാരണ ശേഷിയും പ്രതിരോധവും വിജയിക്കാനുള്ള നിശ്ചയദാർഢ്യവും ടീം പ്രകടിപ്പിച്ചതായി വ്യക്തമാക്കുകയും ചെയ്തു. ഈ ചരിത്ര വിജയം ഹോക്കിയിൽ ഒരു പുതുയുഗത്തിന് തുടക്കം കുറിക്കുമെന്നും കായികരംഗത്ത് മികവ് പുലർത്താൻ യുവാക്കൾക്ക് പ്രചോദനമാകുമെന്നും അദ്ദേഹം ട്വിറ്ററിൽ കുറിച്ചു
വിജയം ചരിത്രപരമാണെന്നും ഓരോ ഇന്ത്യക്കാരന്റെയും ഓർമ്മയിൽ ഈ ദിനം തങ്ങി നിൽക്കുമെന്നും പ്രധാനമന്ത്രി ശ്രീ നരേന്ദ്ര മോദി ട്വീറ്റ് ചെയ്തു.
നമ്മുടെ പുരുഷ ഹോക്കി ടീം ഇന്ന് ഒളിമ്പിക് ചരിത്ര പുസ്തകങ്ങളിൽ വീണ്ടും ആധിപത്യത്തിന്റെ ഒരു എട് കൂടി എഴുതിച്ചേർത്തതായി കേന്ദ്ര കായിക മന്ത്രി ശ്രീ അനുരാഗ് ഠാക്കൂർ ട്വീറ്റ് ചെയ്തു
IE/SKY
പ്രധാനമന്ത്രിയുടെ ഓഫീസ്
പ്രധാനമന്ത്രി കാണ്പൂര് സന്ദര്ശിച്ചു ; വിവിധ വികസന പദ്ധതികള് ഉദ്ഘാടനം ചെയ്തു
പ്രധാനമന്ത്രി ശ്രീ. നരേന്ദ്ര മോദി ഇന്ന് കാണ്പൂര് സന്ദര്ശിച്ചു. ലക്നൗ മെട്രോ റെയില് പദ്ധതി ഉദ്ഘാടനം ചെയ്ത അദ്ദേഹം ആഗ്രാ മെട്രോ റെയില് പദ്ധതിക്ക് തറക്കല്ലിടലും നിര്വ്വഹിച്ചു. കാണ്പൂരിലെ നിരാലനഗറില് നടന്ന ചടങ്ങില് അദ്ദേഹം പാന്കി താപ വൈദ്യുത നിലയത്തിന് തറക്കല്ലിട്ടു. വിവിധ വികസന പദ്ധതികളുടെ ഉദ്ഘാടനം കുറിച്ച് കൊണ്ട് ഫലകങ്ങള് അനാവരണം ചെയ്തു.
ഒരു പൊതുയോഗത്തെ അഭിസംബോധന ചെയ്യവെ, രാജ്യത്തിന് അത്യധികം സംഭാവനകള് നല്കിയ നിരവധി ധീരനേതാക്കളുടെ ജന്മ സ്ഥലമാണ് കാണ്പൂരെന്ന് പ്രധാനമന്ത്രി പറഞ്ഞു. ഇന്ന് ഉദ്ഘാടനം ചെയ്ത പദ്ധതികള് ഉത്തര് പ്രദേശിലെയും കാണ്പൂരിലെയും ജനങ്ങളുടെ ജീവിതത്തില് പരിവര്ത്തനം കൊണ്ട് വരുമെന്നും അദ്ദേഹം പറഞ്ഞു.
കാണ്പൂരില് വൈദ്യുതി ലഭ്യത മെച്ചപ്പെടുത്താന് കേന്ദ്ര സംസ്ഥാന ഗവണ്മെന്റികള് കഠിനമായി യത്നിച്ചതായി പ്രധാനമന്ത്രി പറഞ്ഞു. പാന്കി താപനിലയം ഉത്തര് പ്രദേശിലെയും, കാണ്പൂരിലെയും വൈദ്യുതി കമ്മി എപ്രകാരം നികത്തുമെന്ന് പ്രധാനമന്ത്രി വിശദീകരിച്ചു. സൗഭാഗ്യ പദ്ധതിക്ക് കീഴില് ഉത്തര് പ്രദേശില് 76 ലക്ഷത്തിലേറെ സൗജന്യ വൈദ്യുതി കണക്ഷനുകള് നല്കിയിട്ടുണ്ടെന്ന് അദ്ദേഹം കൂട്ടിച്ചേര്ത്തു.
ഗംഗാനദി ശുചീകരിക്കാന് കേന്ദ്ര ഗവണ്മെന്റ് കൈക്കൊണ്ട് വരുന്ന ഉദ്യമങ്ങള് പ്രധാനമന്ത്രി പരാമര്ശിച്ചു. ഗംഗാ നദിയുടെ ശുചീകരണം അനാധ്യമെന്നാണ് നേരത്തെ കരുതിയിരുന്നത്. എന്നാല് ഇന്ന് തന്റെ ഗവണ്മെന്റ് അസാധ്യമായതിനെ സാധ്യമാക്കിയിരിക്കുകയാണെന്ന് അദ്ദേഹം കൂട്ടിചേര്ത്തു. മലിന ജലം ശുദ്ധീകരിക്കുന്നതിന് നിരവധി നടപടികള് കൈക്കൊണ്ട് വരികയാണെന്ന് പറഞ്ഞ അദ്ദേഹം ഓടകളില് നിന്നുള്ള ജലം നദിയിലെത്തുന്നത് തടഞ്ഞിട്ടുണ്ടെന്നും ചൂണ്ടിക്കാട്ടി.
ഉത്തര് പ്രദേശില് നിര്മ്മിക്കുന്ന പ്രതിരോധ ഇടനാഴി കാണ്പൂരിലെ ജനങ്ങള്ക്ക് ഏറെ പ്രയോജനം ചെയ്യുമെന്ന് പ്രധാനമന്ത്രി പറഞ്ഞു. സംസ്ഥാനത്ത് ആരംഭിച്ച റോഡ്, റെയില്, വ്യോമ, മെട്രോ പദ്ധതികളിലൂടെ വമ്പിച്ച് അടിസ്ഥാനസൗകര്യങ്ങളാണ് സൃഷ്ടിക്കപ്പെടുന്നതെന്ന് അദ്ദേഹം പറഞ്ഞു. ഈ പദ്ധതികള് ഉത്തര് പ്രദേശിനെ പരിവര്ത്തിപ്പിക്കും, പ്രധാനമന്ത്രി പറഞ്ഞു.
2022 ഓടെ രാജ്യത്തെ ഓരോ കുടുംബത്തിനും ഓരോ വീട് ഉണ്ടാകുമെന്ന് പ്രധാനമന്ത്രി ആവര്ത്തിച്ചു. പ്രധാനമന്ത്രി ഭവന നിര്മ്മാണ പദ്ധതിക്ക് കീഴില് രാജ്യത്ത് ഇതുവരെ ഏകദേശം 1.5 കോടി വീടുകള് നിര്മ്മിച്ചിട്ടുണ്ടെന്ന് അദ്ദേഹം കൂട്ടിച്ചേര്ത്തു.
പുല്വാമ ആക്രമണത്തിലും ബുദ്ഗം വ്യോമ ദുരന്തത്തിലും ജീവന് നഷ്ടപ്പെട്ട കാണ്പൂരില് നിന്നുള്ള ധീര സൈനികര്ക്ക് പ്രധാനമന്ത്രി ആദരമര്പ്പിച്ചു. ഭീകരയ്ക്കെതിരെ ശക്തമായ നടപടികളാണ് കേന്ദ്ര ഗവണ്മെന്റ് കൈക്കൊള്ളുന്നതെന്ന് അദ്ദേഹം പറഞ്ഞു.
രാജ്യത്ത് ഐക്യത്തിന്റെ അന്തരീക്ഷം നിലനില്ക്കേണ്ടത് അത്യന്താപേഷിതമാണെന്ന് പ്രധാനമന്ത്രി പറഞ്ഞു. അടുത്തിടെ കശ്മീരികളെ ആക്രമിച്ചവര്ക്കെതിരെ ഉത്തര് പ്രദേശ് ഗവണ്മെന്റ് കൈക്കൊണ്ട സത്വര നടപടികളെ അദ്ദേഹം പ്രകീര്ത്തിച്ചു. അത്തരം പ്രവൃത്തികള് ചെയ്യുന്ന കുറ്റക്കാര്ക്കെതിരെ കര്ശന നടപടി കൈക്കൊള്ളാന് പ്രധാനമന്ത്രി എല്ലാ സംസ്ഥാന ഗവണ്മെന്റുകളെയും ആഹ്വാനം ചെയ്തു.
(ND MRD- 203
ഉപരാഷ്ട്രപതിയുടെ കാര്യാലയം
ഉപരാഷ്ട്രപതിയുടെ കുടുംബം 10 ലക്ഷം രൂപ സംഭാവന ചെയ്തു
ന്യൂഡൽഹി , ഓഗസ്റ്റ് 05, 2020
ഉപരാഷ്ട്രപതി ശ്രീ എം. വെങ്കയ്യ നായിഡുവിന്റെ കുടുംബാംഗങ്ങൾ കോവിഡ് -19 നെതിരായ പോരാട്ടത്തിനും അയോദ്ധ്യയിലെ രാമ ക്ഷേത്ര നിർമാണത്തിനുമായി 10 ലക്ഷം രൂപ സംഭാവന ചെയ്തു.
കോവിഡ് -19 നെതിരായ പോരാട്ടത്തെ പിന്തുണച്ച് ഉപരാഷ്ട്രപതിയുടെ ഭാര്യ ശ്രീമതി. മുപ്പാവരപ്പു ഉഷമ്മ നായിഡു പി എം കെയർസ് ഫണ്ടിലേക്ക് 5 ലക്ഷം രൂപയും മറ്റൊരു 5 ലക്ഷം രൂപ ശ്രീ രാമ ജൻമഭൂമി തീർത്ഥക്ഷേത്ര നിർമാണ ട്രസ്റ്റിനും ചെക്ക് അയച്ചു. അയോദ്ധ്യയിൽ രാമ ക്ഷേത്രത്തിനായി ഇന്ന് ഭൂമി പൂജ നടന്നു.
മാർച്ചിൽ, ശ്രീ നായിഡു തന്റെ ഒരു മാസത്തെ ശമ്പളം പി എം കെയർസ് ഫണ്ടിലേക്ക് സംഭാവന ചെയ്തിരുന്നു, കൂടാതെ കോവിഡ് പകർച്ച വ്യാധിക്കെതിരെ പോരാടാനായി എല്ലാ മാസവും ശമ്പളത്തിന്റെ 30% സംഭാവന ചെയ്യുമെന്നും പ്രഖ്യാപിച്ചിരുന്നു
(Visitor Counter : 172
വാണിജ്യ വ്യവസായ മന്ത്രാലയം
വ്യാപാര ബന്ധം കൂടുതൽ ശക്തിപ്പെടുത്താൻ ഇന്ത്യയും അമേരിക്കയും ധാരണയായി
ന്യൂഡൽഹി , മാർച്ച് 26,2021
യുഎസ് വ്യാപാര പ്രതിനിധി, അംബാസഡർ കാതറിൻ തായിയുമായി ,കേന്ദ്ര വാണിജ്യ വ്യവസായ മന്ത്രി ശ്രീ പിയൂഷ് ഗോയൽ 2021 മാർച്ച് 25ന് വീഡിയോ കോളിലൂടെ ചർച്ചനടത്തി.
വൈവിധ്യമേറിയ വിഷയങ്ങളിൽ ചർച്ച നടത്തിയ ഇരുവരും, ഇന്ത്യ-യുഎസ് വ്യാപാര -നിക്ഷേപ ബന്ധം ശക്തിപ്പെടുത്താനും സമ്മതം അറിയിച്ചു. സാമ്പത്തിക പങ്കാളിത്തത്തിന്റെ ഏകീകരണം, സുതാര്യത, ന്യായയുക്തമായ വ്യാപാരം തുടങ്ങിയ തത്വങ്ങളുടെ പാലനം എന്നിവയും ഇരുവരും ചർച്ച ചെയ്തു
പൊതുവായ ലക്ഷ്യങ്ങൾ അടിസ്ഥാനമാക്കി ഇന്ത്യ-യുഎസ് സാമ്പത്തിക സഹകരണം ശക്തിപ്പെടുത്താനും, ശേഷിക്കുന്ന പ്രശ്നങ്ങൾ ചർച്ചകളിലൂടെയും കൂടിക്കാഴ്ചകളിലൂടെയും പരിഹരിക്കാനും ഇരു രാഷ്ട്രങ്ങളും സമ്മതം അറിയിച്ചു. ഇന്ത്യ-യുഎസ് വ്യാപാര നയ ഫോറ പ്രവർത്തനങ്ങൾ ശക്തിപ്പെടുത്താനും, ഫോറത്തിന്റെ അടുത്ത മന്ത്രിതല യോഗം 2021 ൽ വിളിച്ചു കൂട്ടാനും ഇന്ത്യയും അമേരിക്കയും ധാരണയായി
IE/SKY
(Visitor Counter : 129
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 105.43 കോടി പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 56.91 ലക്ഷത്തിലേറെ ഡോസുകൾ
രോഗമുക്തി നിരക്ക് നിലവിൽ 98.19%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 14,313 പേർക്ക്
രാജ്യത്ത് ചികിത്സയിലുള്ളവരുടെ എണ്ണം 1,61,555
പ്രതിവാര രോഗസ്ഥിരീകരണ നിരക്ക്  തുടർച്ചയായ 36-ാം ദിവസവും 2 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 56,91,175 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 105.43 കോടി  പിന്നിട്ടു. 1,05,30,690 സെഷനുകളിലൂടെയാണ് ഈ നേട്ടം കൈവരിച്ചത്.
(ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,78,868
രണ്ടാം ഡോസ് 92,06,421
മുന്നണിപ്പോരാളികൾ
ഒന്നാം ഡോസ് 1,83,71,365
രണ്ടാം ഡോസ് 1,58,88,942
18-44 പ്രായപരിധിയിലുള്ളവർ
ഒന്നാം ഡോസ് 41,65,22,627
രണ്ടാം ഡോസ് 13,88,92,149
45-59 പ്രായപരിധിയിലുള്ളവർ
ഒന്നാം ഡോസ് 17,42,68,245
രണ്ടാം ഡോസ് 9,52,99,427
60നുമേൽ പ്രായമുള്ളവർ
ഒന്നാം ഡോസ് 10,93,98,998
രണ്ടാം ഡോസ് 6,60,86,935
ആകെ 1,05,43,13,977
കഴിഞ്ഞ 24 മണിക്കൂറിനുള്ളിൽ 13,543 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,36,41,175 ആയി.
ദേശീയ രോഗമുക്തി നിരക്ക് 98.19% ആണ്.
തുടർച്ചയായ 125-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 14,313 പേർക്കാണ്.
രാജ്യത്തു ചികിത്സയിലുള്ളവരുടെ എണ്ണം നിലവിൽ 1,61,555 ആണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.47 ശതമാനമാണ്. 2020 മാർച്ചിനുശേഷമുള്ള ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 11,76,850 പരിശോധനകൾ നടത്തി. ആകെ 60.70 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.18 ശതമാനമാണ്. കഴിഞ്ഞ 36 ദിവസമായി ഇത് 2 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.22 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 26 ദിവസമായി 2 ശതമാനത്തിൽ താഴെയാണ്. തുടർച്ചയായ 61-ാം ദിവസവും ഇത് 3 ശതമാനത്തിൽ താഴെയാണ്.
മന്ത്രിസഭ
ഇന്ത്യയ്ക്കും സൗദി അറേബ്യയ്ക്കുമിടയില് തന്ത്രപ്രധാന പങ്കാളിത്ത സമിതി സ്ഥാപിക്കുന്നതിന് ഒപ്പുവെച്ച കരാറിന് കേന്ദ്ര മന്ത്രിസഭയുടെ അംഗീകാരം
ഇന്ത്യയ്ക്കും സൗദി അറേബ്യയ്ക്കുമിടയില് തന്ത്രപ്രധാന പങ്കാളിത്ത സമിതി സ്ഥാപിക്കുന്നതിന് 2019 ഒക്ടോബര് 29 ന് പ്രധാനമന്ത്രി ഒപ്പുവെച്ച കരാറിന്, പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി.
ഇരു രാജ്യങ്ങളിലെയും ഉന്നത നേതൃത്വങ്ങള്ക്ക്, തന്ത്രപ്രധാന പങ്കാളിത്തത്തിനു കീഴില് നിലവില് നടപ്പിലാക്കിക്കൊണ്ടിരിക്കുന്ന ഉദ്യമങ്ങളുടെയും പദ്ധതികളുടെയും പുരോഗതി വിശകലനം ചെയ്യാനായി തുടര്ച്ചയായി കൂടിക്കാഴ്ച നടത്തുന്നതിന് ഈ കരാര് സഹായിക്കും. തന്ത്രപ്രധാന സഹകരണത്തിനുള്ള പുതിയ മേഖലകള് കണ്ടെത്താനും നേടാനുള്ള ലക്ഷ്യങ്ങള് നിര്വ്വചിക്കാനും നേട്ടങ്ങള് കൈവരിക്കാനും ഇത് സഹായകരമാകും.
പ്രയോജനങ്ങള്
ലിംഗ, വര്ഗ്ഗ, വരുമാന ഭേദമില്ലാതെ പൗരന്മാര്ക്ക് സൗദി അറേബ്യയുമായി മെച്ചപ്പെട്ട വരുമാന, വാണിജ്യ ബന്ധം സൃഷ്ടിക്കാന് ഈ കരാര് ലക്ഷ്യമിടുന്നു.
സൗദി അറേബ്യയുമായുള്ള ഈ കരാര് പ്രതിരോധം, സുരക്ഷ, ഭീകരതയെ ചെറുക്കല്, ഊര്ജ്ജ സുരക്ഷ, പുനരുല്പ്പാദന ഊര്ജ്ജം എന്നീ മേഖലകളില് പുതിയ പങ്കാളിത്തത്തിന് വഴി തുറക്കും.
(AM/ND-MRD
പ്രധാനമന്ത്രിയുടെ ഓഫീസ്
ഷഹീദ് ദിവസിൽ പ്രധാനമന്ത്രി രക്തസാക്ഷികൾക്ക് ആദരാഞ്ജലികൾ അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഷഹീദ് ദിവസിൽ ഭഗത് സിംഗ്, സുഖ്ദേവ്, രാജ്ഗുരു എന്നിവർക്ക് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"രക്തസാക്ഷി ദിനത്തിൽ ഭാരതമാതാവിന്റെ അനശ്വര പുത്രന്മാരായ വീർ ഭഗത് സിംഗ്, സുഖ്ദേവ്, രാജ്ഗുരു എന്നിവർക്ക് ആദരാഞ്ജലികൾ."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 ഏറ്റവും പുതിയ വിവരങ്ങൾ
പ്രതിരോധ കുത്തിവയ്പ്പ് യജ്ഞത്തിൻ കീഴിൽ രാജ്യവ്യാപകമായി ഇതുവരെ 220.66 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 1,993 ഡോസുകൾ നൽകി
രാജ്യത്തെ സജീവ കേസുകളുടെ എണ്ണം നിലവിൽ 25,587 ആണ്
സജീവ കേസുകൾ 0.06% ആണ്
രോഗമുക്തി നിരക്ക് നിലവിൽ 98.75% ആണ്
കഴിഞ്ഞ 24 മണിക്കൂറിനുള്ളിൽ 2,826 രോഗമുക്തർ ; മൊത്തം രോഗമുക്തരുടെ എണ്ണം 4,41,82,538 ആയി വർദ്ധിച്ചു.
കഴിഞ്ഞ 24 മണിക്കൂറിനുള്ളിൽ 5,335 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ഇതുവരെ നടത്തിയ മൊത്തം പരിശോധനകൾ 92.23 കോടി; കഴിഞ്ഞ 24 മണിക്കൂറിനുള്ളിൽ 1,60,742 പരിശോധനകൾ നടത്തി.
ND
(Visitor Counter : 44
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
രാജ്യത്ത് പിഎംജികെഎവൈ നാലാം ഘട്ടത്തിൽ 56.53% ഭക്ഷ്യധാന്യങ്ങൾ സംസ്ഥാനങ്ങൾ/ കേന്ദ്രഭരണ പ്രദേശങ്ങൾക്ക് കൈമാറ്റം ചെയ്തു
ന്യൂ ഡൽഹി: സെപ്റ്റംബർ 22, 2021
രാജ്യത്ത് 2021 ജൂലൈയിൽ ആരംഭിച്ച - പിഎംജികെഎവൈ-യുടെ നാലാം ഘട്ടത്തിൽ, 2021 സെപ്റ്റംബർ 15 വരെ, 56.53% ഭക്ഷ്യധാന്യങ്ങൾ കൈമാറ്റം ചെയ്തു. നാലാം ഘട്ടം 2021 നവംബറിൽ അവസാനിക്കും.
പദ്ധതിയുടെ മൂന്നാം ഘട്ടത്തിൽ 98.41% എന്ന ഏറ്റവും ഉയർന്ന കൈമാറ്റ ശതമാനം റിപ്പോർട്ട് ചെയ്തിട്ടുണ്ട്.
കേന്ദ്ര ഗവൺമെന്റ് പിഎംജികെഎവൈ പദ്ധതിയുടെ കീഴിൽ നാല് ഘട്ടങ്ങളിലായി ഏകദേശം 600 എൽഎംടി ഭക്ഷ്യധാന്യങ്ങൾ അനുവദിച്ചിട്ടുണ്ട്. പദ്ധതിയുടെ എല്ലാ ഘട്ടങ്ങളിലും ആയി ഇതുവരെ  82.76% ഭക്ഷ്യധാന്യങ്ങൾ കൈമാറ്റം ചെയ്തു.
പദ്ധതി പ്രകാരം കേന്ദ്രഭരണ പ്രദേശമായ ആൻഡമാൻ നിക്കോബാർ ആണ് അനുവദിച്ച വിഹിതത്തിൽ ഏറ്റവും കൂടുതൽ ശതമാനം  ഭക്ഷ്യധാന്യങ്ങൾ കൈപ്പറ്റിയത്.
RRTN
(Visitor Counter : 124
പ്രധാനമന്ത്രിയുടെ ഓഫീസ്
തമിഴ്നാട് മുഖ്യമന്ത്രിയായി സത്യപ്രതിജ്ഞ ചെയ്ത എം കെ സ്റ്റാലിന് പ്രധാനമന്ത്രിയുടെ അഭിനന്ദനം
തമിഴ്നാട് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ എം കെ സ്റ്റാലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"തമിഴ്നാട് മുഖ്യമന്ത്രിയായി സത്യപ്രതിജ്ഞ ചെയ്തതിന് ശ്രീ എം കെ സ്റ്റാലിന് അഭിനന്ദനങ്ങൾ."
(
വാണിജ്യ വ്യവസായ മന്ത്രാലയം
സൂക്ഷ്മ ചെറുകിട, ഇടത്തരം സംരംഭങ്ങള്ക്ക് തൊഴിലവസര സൃഷ്ടിയില് നിര്ണ്ണായക പങ്ക് : കേന്ദ്രമന്ത്രി സുരേഷ് പ്രഭു
രാജ്യത്ത് തൊഴിലവസരങ്ങള്സൃഷ്ടിക്കുന്നതില്സൂക്ഷ്മചെറുകിട, ഇടത്തരംസംരംഭങ്ങള്ക്ക്സുപ്രധാന പങ്ക് വഹിക്കാനാകുമെന്ന്കേന്ദ്ര വാണിജ്യ, വ്യവസായ, സിവില്വ്യോമയാന മന്ത്രി ശ്രീ. സുരേഷ് പ്രഭു പറഞ്ഞു. പ്രഥമഅന്താരാഷ്ട്ര എസ്.എം.ഇ. കണ്വെന്ഷന് ന്യൂഡല്ഹിയില്ഉദ്ഘാടനം ചെയ്യുകയായിരുന്നുഅദ്ദേഹം. പണക്കാരും പാവപ്പെട്ടവരും തമ്മിലെ വര്ദ്ധിച്ച് വരുന്ന വിടവ് നികത്താനും ഹരിതവാതകങ്ങളുടെ ബഹിര്ഗമനം കുറയ്ക്കാനും സൂക്ഷ്മചെറുകിട, ഇടത്തരംസംരംഭങ്ങള്ഗണ്യമായസംഭാവന നല്കുന്നു. ബഹുരാഷ്ട്ര കമ്പനികള്ക്കും വന് സംരംഭങ്ങള്ക്കുംആവശ്യമായആഗോളവിതരണശൃംഖലഇത്തരംചെറുകിടസംരംഭങ്ങളെകൂടാതെ ഫലപ്രദമാകില്ലെന്ന് ശ്രീ. സുരേഷ് പ്രഭു ചൂണ്ടിക്കാട്ടി. വന്കിട, ചെറുകിടവ്യവസായങ്ങള് തമ്മിലുള്ള ബന്ധംകൂടുതല്ശക്തിപ്പെടുത്തേണ്ടത്കാലഘട്ടത്തിന്റെആവശ്യമാണെന്ന്അദ്ദേഹം പറഞ്ഞു.
അടുത്തുതന്നെ പ്രഖ്യാപിക്കാന് പോകുന്ന പുതിയവ്യവസായ നയത്തില്സ്വയംസഹായ ഗ്രൂപ്പുകളുടെസംഭാവനയ്ക്ക്ഊന്നല് നല്കുമെന്നും ശ്രീ. സുരേഷ് പ്രഭു വ്യക്തമാക്കി.
കേന്ദ്ര സൂക്ഷ്മചെറുകിട, ഇടത്തരംസംരംഭക മന്ത്രാലയം, ദേശീയചെറുകിടവ്യവസായ കോര്പ്പറേഷന്, ഖാദി ഗ്രാമവ്യവസായ കോര്പ്പറേഷന്, കയര്ബോര്ഡ്എന്നിവസംയുക്തമായിട്ടാണ്ആദ്യഎസ്.എം.ഇ. അന്താരാഷ്ട്ര കണ്വെന്ഷന് സംഘടിപ്പിച്ചിട്ടുള്ളത്. മുപ്പതോളംരാജ്യങ്ങള് പങ്കെടുക്കുന്നുണ്ട്.
ND/MRD
(Visitor Counter : 69
പ്രധാനമന്ത്രിയുടെ ഓഫീസ്
പ്രധാനമന്ത്രി ഏപ്രില് ഒന്നിന് ഭോപ്പാല് സന്ദര്ശിക്കും
സൈനിക മേധാവിമാരുടെ സംയുക്ത സമ്മേളനത്തിൽ പ്രധാനമന്ത്രി പങ്കെടുക്കും
ഭോപ്പാലിനും ന്യൂഡല്ഹിക്കും ഇടയിലുള്ള വന്ദേ ഭാരത് എക്സ്പ്രസ് പ്രധാനമന്ത്രി ഫ്ളാഗ് ഓഫ് ചെയ്യും
പ്രധാനമന്ത്രി ശ്രീ നരേന്ദ്ര മോദി 2023 ഏപ്രില് 1-ന് ഭോപ്പാല് സന്ദര്ശിക്കും. ഭോപ്പാലിലെ കുശാഭാവു താക്കറെ ഹാളില് നടക്കുന്ന സംയുക്ത കമാന്ഡേഴ്സ് കോണ്ഫറന്സ്-202 ( സൈനിക മേധാവിമാരുടെ സംയുക്ത സമ്മേളത്തിൽ രാവിലെ 10 മണിയോടെ പ്രധാനമന്ത്രി പങ്കെടുക്കും. അതിനുശേഷം, ഉച്ചകഴിഞ്ഞ് 3:15 ന് ഭോപ്പാലിനും ന്യൂഡല്ഹിക്കും ഇടയിലുള്ള വന്ദേ ഭാരത് എക്സ്പ്രസ് ട്രെയിന് ഭോപ്പാലിലെ റാണി കമലപതി റെയില്വേ സ്റ്റേഷനില് പ്രധാനമന്ത്രി ഫ്ളാഗ് ഓഫ് ചെയ്യും.
സംയുക്ത കമാന്ഡര്മാരുടെ സമ്മേളനം-2023
സുസജ്ജം , ഉജ്ജീവനം, സന്ദർഭോചിതം എന്ന വിഷയങ്ങളിലാണ് 2023 മാര്ച്ച് 30 മുതല് ഏപ്രില് 1 വരെ സൈനിക കമാന്ഡര്മാരുടെ ത്രിദിന സമ്മേളനം നടക്കുന്നത്. സായുധ സേനയിലെ കൂട്ടായ്മയും , തീയേറ്ററൈസേഷനും ഉള്പ്പെടെ ദേശീയ സുരക്ഷയുമായി ബന്ധപ്പെട്ട വിവിധ വിഷയങ്ങളില് ചര്ച്ചകള് നടക്കും. സ്വയംപര്യാപ്തത കൈവരിക്കുന്നതിനുള്ള സായുധ സേനയുടെ തയ്യാറെടുപ്പും പ്രതിരോധ ആവാസവ്യവസ്ഥയിലെ പുരോഗതിയും അവലോകനം ചെയ്യും.
മൂന്ന് സായുധ സേനകളിലെ കമാന്ഡര്മാരും പ്രതിരോധ മന്ത്രാലയത്തിലെ മുതിര്ന്ന ഉദ്യോഗസ്ഥരും സമ്മേളനത്തില് പങ്കെടുക്കും. കര, നാവിക, വ്യോമസേനകളിലെ സൈനികര്, നാവികര്, വൈമാനികര് എന്നിവരുമായി സമഗ്രവും അനൗപചാരികവുമായ ആശയവിനിമയവും നടക്കും.
വന്ദേ ഭാരത് എക്സ്പ്രസ്
രാജ്യത്തെ യാത്രികരുടെ യാത്രാനുഭവം വന്ദേ ഭാരത് എക്സ്പ്രസ് പുനര്നിര്വചിച്ചു. ഭോപ്പാലിലെ റാണി കമലപതി റെയില്വേ സ്റ്റേഷനും ന്യൂഡല്ഹി റെയില്വേ സ്റ്റേഷനും ഇടയില് സർവീസ് നടത്തുന്ന ഈ പുതിയ ട്രെയിന് രാജ്യത്തെ പതിനൊന്നാമത്തെ വന്ദേ ഭാരത് ട്രെയിനായിരിക്കും. തദ്ദേശീയമായി രൂപകല്പ്പന ചെയ്ത വന്ദേ ഭാരത് ട്രെയിനിനിൽ അത്യാധുനിക യാത്രാ സൗകര്യങ്ങൾ സജ്ജീകരിച്ചിട്ടുണ്ട് . ഇത് റെയില് ഉപഭോക്താക്കള്ക്ക് വേഗമേറിയതും സുഖകരവും സൗകര്യപ്രദവുമായ യാത്രാനുഭവം പ്രദാനം ചെയ്യുകയും, ടൂറിസം വര്ദ്ധിപ്പിക്കുകയും മേഖലയിലെ സാമ്പത്തിക വികസനം പ്രോത്സാഹിപ്പിക്കുകയും ചെയ്യും.
-ND-
(
മന്ത്രിസഭ
പോർച്ചുഗലിൽ ജോലി ചെയ്യുന്നതിന് ഇന്ത്യൻ പൗരന്മാരെ റിക്രൂട്ട് ചെയ്യുന്നതിനുള്ള കരാറിന് കേന്ദ്ര മന്ത്രിസഭ അംഗീകാരം നൽകി
പോർച്ചുഗീസ് റിപ്പബ്ലിക്കിൽ ജോലി ചെയ്യുന്നതിന് ഇന്ത്യൻ പൗരന്മാരെ റിക്രൂട്ട് ചെയ്യുന്നതിന് ഇന്ത്യൻ ഗവൺമെന്റും പോർച്ചുഗൽ ഗവൺമെന്റും തമ്മിൽ കരാർ ഒപ്പിടാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
വിശദാംശങ്ങൾ :
ഇപ്പോഴത്തെ കരാർ ഇന്ത്യൻ തൊഴിലാളികളെ അയക്കുന്നതിനും സ്വീകരിക്കുന്നതിനും ഇന്ത്യയും പോർച്ചുഗലും തമ്മിലുള്ള പങ്കാളിത്തത്തിനും സഹകരണത്തിനുമുള്ള ഒരു സ്ഥാപന സംവിധാനത്തിന് രൂപം നൽകും.
നടപ്പാക്കൽ തന്ത്രം :
ഈ കരാറിന് കീഴിൽ, ഇത് നടപ്പിലാക്കുന്നതിന് ഒരു സംയുക്ത സമിതി രൂപീകരിക്കും.
ഗുണഫലം :
പോർച്ചുഗലുമായി ഈ കരാർ ഒപ്പിടുന്നത് ഒരു യൂറോപ്യൻ യൂണിയൻ അംഗരാജ്യത്തിലെ ഇന്ത്യൻ കുടിയേറ്റ തൊഴിലാളികൾക്ക് പുതിയ ലക്ഷ്യസ്ഥാനം നൽകും, പ്രത്യേകിച്ച് കോവിഡ് -19 മഹാമാരിയെ തുടർന്ന് നിരവധി ഇന്ത്യൻ തൊഴിലാളികളുൾ നാട്ടിലേയ്ക്ക് മടങ്ങിയ പശ്ചാത്തലത്തിൽ. വിദഗ്ധരായ ഇന്ത്യൻ തൊഴിലാളികൾക്കും പ്രൊഫഷണലുകൾക്കും ഇത് പുതിയ അവസരങ്ങൾ നൽകും. ഈ കരാർ പ്രാബല്യത്തിൽ വരുന്നതോടെ , പോർച്ചുഗലിനും ഇന്ത്യയ്ക്കും ഇന്ത്യൻ തൊഴിലാളികളെ റിക്രൂട്ട് ചെയ്യുന്നതിനുള്ള ഔപചാരിക ക്രമീകരണം ഉണ്ടാകും.
പ്രയോജനങ്ങൾ :
ഇന്ത്യൻ തൊഴിലാളികൾക്ക് പോർച്ചുഗലിൽ ജോലി ചെയ്യുന്നതിനുള്ള മെച്ചപ്പെട്ട തൊഴിൽ അവസരങ്ങൾ ലഭിക്കും. കരാറിൽ നിർദ്ദേശിച്ചിട്ടുള്ള ഗവൺമെന്റുകൾ തമ്മിലുള്ള സംവിധാനം ഇരുഭാഗത്തുനിന്നും പരമാവധി പിന്തുണയോടെ തൊഴിലാളികളുടെ നീക്കം സുഗമമായി നടക്കുന്നുവെന്ന് ഉറപ്പാക്കും.
റോഡ് ഗതാഗത, ഹൈവേ മന്ത്രാലയം
സര്വ്വദേശീയ സ്മാര്ട്ട്കാര്ഡ് ഡ്രൈവിംഗ് ലൈസന്സ്
രാജ്യത്തെ ഡ്രൈവിംഗ് ലൈസന്സുകള് സ്മാര്ട്ട്കാര്ഡ്ഡ്രൈവിംഗ് ലൈസന്സ് ആക്കിമാറ്റുന്നതിനുള്ളരൂപ ഘടന ഇക്കൊല്ലംമാര്ച്ച്ഒന്നിന് കേന്ദ്ര റോഡ്ഗതാഗത, ഹൈവേയ്സ് മന്ത്രാലയംവിജ്ഞാപനം ചെയ്തു. രാജ്യത്തൊട്ടാകെ പൊതുവായമാതൃകയാണിത്. നാഷണല് ഇന്ഫര്മാറ്റിക് സെന്റര്വികസിപ്പിച്ച ഡ്രൈവിംഗ് ലൈസന്സുകള്ക്കായുള്ള സാരഥി എന്ന ആപ്ലിക്കേഷനില്രാജ്യത്ത്ഡ്രൈവിംഗ് ലൈസന്സുള്ള എല്ലാവരുടെയുംഡാറ്റബെയ്സ്ഉണ്ട്. വ്യാജ ലൈസന്സുകള് കണ്ടെത്താനും, ഡ്രൈവര്മാര്ക്ക് പിഴചുമത്തിയിട്ടുണ്ടെങ്കില്അത്സംബന്ധിച്ച വിവരങ്ങള്ലഭിക്കാനും ഈ ആപ്ലിക്കേഷന് വഴി സാധിക്കും. കുറ്റവാളികളായഡ്രൈവര്മാര്ക്ക് ഡ്യൂപ്ലിക്കേറ്റ് ഡ്രൈവിംഗ് ലൈസന്സ് ലഭിക്കാതിരിക്കാനും ഇത്വഴികഴിയും.
കേന്ദ്ര റോഡ്ഗതാഗത, ഹൈവേയ്സ് മന്ത്രി ശ്രീ. നിതിന് ഗഡ്ക്കരിരാജ്യസഭയില്രേഖാമൂലം നല്കിയമറുപടിയില്അറിയിച്ചതാണിത്.
ND MRD– 346
പ്രധാനമന്ത്രിയുടെ ഓഫീസ്
കോവിഡ് സാഹചര്യം കൈകാര്യം ചെയ്യുന്നതിനായി അധികാരപ്പെടുത്തിയ വിവിധ ഗ്രൂപ്പുകളുടെ പ്രവർത്തനം പ്രധാനമന്ത്രി അവലോകനം ചെയ്തു
കോവിഡ് സാഹചര്യം കൈകാര്യം ചെയ്യുന്നതിനായി അധികാരപ്പെടുത്തിയ വിവിധ ഗ്രൂപ്പുകളുടെ പ്രവർത്തനം വീഡിയോ കോൺഫറൻസിലൂടെ അവലോകനം ചെയ്യുന്നതിനുള്ള യോഗത്തിൽ പ്രധാനമന്ത്രി ശ്രീ. നരേന്ദ്ര മോദി അധ്യക്ഷത വഹിച്ചു.
പ്രധാനമന്ത്രി ഗരിബ് കല്യാൺ അന്ന യോജനയുടെ വിപുലീകരണം പോലുള്ള നടപടികളെക്കുറിച്ച് സാമ്പത്തിക, ക്ഷേമകാര്യങ്ങൾക്കായുള്ള ഗ്രൂപ്പ് പ്രധാനമന്ത്രിക്ക് മുന്നിൽ ഒരു അവതരണം നടത്തി. ഒറ്റ രാജ്യം , ഒറ്റ റേഷൻ കാർഡ് സംരംഭം മൂലം പോർട്ടബിലിറ്റി പ്രവർത്തനക്ഷമമാക്കിയത് കൂടുതൽ ആളുകൾക്ക് പ്രയോജനപ്പെട്ടതായി ചൂണ്ടിക്കാട്ടപ്പെട്ടു. മുൻനിര ആരോഗ്യ പ്രവർത്തകർക്കായുള്ള ഇൻഷുറൻസ് പദ്ധതി ആറ് മാസത്തേയ്ക്ക് കൂടി നീട്ടി. ദരിദ്രർക്ക് യാതൊരു പ്രശ്നവുമില്ലാതെ സൗജന്യ ഭക്ഷ്യധാന്യത്തിന്റെ ആനുകൂല്യങ്ങൾ ലഭിക്കുന്നുണ്ടെന്ന് ഭക്ഷ്യധാന്യത്തിന്റെ ആനുകൂല്യങ്ങൾ ലഭിക്കുന്നുണ്ടെന്ന് ഉറപ്പുവരുത്താൻ സംസ്ഥാനങ്ങളുമായി അടുത്ത ഏകോപനത്തിൽ പ്രവർത്തിക്കണമെന്ന് പ്രധാനമന്ത്രി നിർദ്ദേശിച്ചു. ഇൻഷുറൻസ് ക്ലെയിമുകൾ തീർപ്പാക്കുന്നത് വേഗത്തിലാക്കാൻ നടപടിയെടുക്കണമെന്നും അത് വഴി മരണമടഞ്ഞയാളുടെ ആശ്രിതർക്ക് യഥാസമയം ആനുകൂല്യങ്ങൾ ലഭിക്കുമെന്നും പ്രധാനമന്ത്രി പറഞ്ഞു.
സപ്ലൈ ചെയിൻ, ലോജിസ്റ്റിക് മാനേജുമെന്റ് എന്നിവ സുഗമമാക്കുന്നതുമായി ബന്ധപ്പെട്ട ഗ്രൂപ്പ് മഹാമാരിയെ നിയന്ത്രിക്കുന്നത്തിനുള്ള നടപടികളുമായി ബന്ധപ്പെട്ട ഒരു അവതരണം നൽകി. സാധനങ്ങളുടെ തടസ്സമില്ലാത്ത നീക്കം ഉറപ്പാക്കാക്കുന്നതിന് സമഗ്രമായി ആസൂത്രണം ചെയ്യാൻ പ്രധാനമന്ത്രി ഉദ്യോഗസ്ഥർക്ക് നിർദ്ദേശം നൽകി, അങ്ങനെ വിതരണ ശൃംഖലയിലെ തടസ്സങ്ങൾ ഒഴിവാക്കാം.
സ്വകാര്യമേഖല, എൻജിഒകൾ, അന്താരാഷ്ട്ര സംഘടന കൾ എന്നിവയുമായി ഏകോപിപ്പിക്കുന്നതിനുള്ള ഉന്നതാധികാര ഗ്രൂപ്പ്, ഇവയുമായി ഗവണ്മെന്റ് എങ്ങനെ സജീവമായി പ്രവർത്തിക്കുന്നുവെന്ന് പ്രധാനമന്ത്രിയെ അറിയിച്ചു. ആരോഗ്യമേഖലയിലെ സമ്മർദ്ദം കുറയ്ക്കുന്നതിന് സിവിൽ സമൂഹത്തിൽ നിന്നുള്ള സന്നദ്ധപ്രവർത്തകരെ എങ്ങനെ പ്രയോജനപ്പെടുത്താമെന്ന് അന്വേഷിക്കാൻ പ്രധാനമന്ത്രി ഉദ്യോഗസ്ഥരോട് ആവശ്യപ്പെട്ടു. രോഗികൾ, അവരുടെ ആശ്രിതർ, ആരോഗ്യ പരിപാലന ഉദ്യോഗസ്ഥർ എന്നിവരുമായി ആശയവിനിമയം നടത്താനും പരിപാലിക്കാനും എൻജിഒകൾക്ക് കഴിയുമെന്ന് ചർച്ച ചെയ്യപ്പെട്ടു. ഹോം ക്വാറന്റൈനിലുള്ളവരുമായി ആശയവിനിമയം നടത്തുന്നതിന് കോൾ സെന്ററുകൾ കൈകാര്യം ചെയ്യാൻ വിമുക്ത ഭടന്മാരെ നിയോഗിക്കാനും നിര്ദേശമുയർന്നു.
ആരോഗ്യ, കുടുംബക്ഷേമ മന്ത്രാലയം
രാജ്യത്ത് 6.5 കോടിയിലധികം കോവിഡ് വാക്സിൻ ഡോസ് നൽകി
മഹാരാഷ്ട്ര, ഛത്തീസ്ഗഡ്, കർണാടക, പഞ്ചാബ്,കേരളം, മധ്യപ്രദേശ്, തമിഴ്നാട്,ഗുജറാത്ത്, എന്നീ സംസ്ഥാനങ്ങളിൽ പ്രതിദിന കോവിഡ് കേസുകളിൽ വർധന തുടരുന്നു .
•രാജ്യത്ത് 6.5 കോടിയിലധികം കോവിഡ് വാക്സിൻ ഡോസ് നൽകി.
•45 വയസ്സിന് മുകളിൽ പ്രായമുള്ളവർക്ക് ഉള്ള കോവിഡ് 19 വാക്സിനേഷൻ ഇന്ന് മുതൽ ആരംഭിച്ചു
മഹാരാഷ്ട്ര, ഛത്തീസ്ഗഡ്, പഞ്ചാബ്, കർണാടക, കേരളം, മധ്യപ്രദേശ്, തമിഴ്നാട്, ഗുജറാത്ത് എന്നീ 8 സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു. പുതിയ കേസുകളിൽ 84.61%വും ഈ 8 സ്ഥാനങ്ങളിൽ നിന്നുമാണ്. കഴിഞ്ഞ 24 മണിക്കൂറിൽ 72,330 പുതിയ കേസുകൾ റിപ്പോർട്ട് ചെയ്തു. മഹാരാഷ്ട്രയിലാണ് ഏറ്റവും കൂടുതൽ - 39,544. ഛത്തീസ്ഗഡിൽ 4563 പേർക്കും കർണാടകയിൽ 4,225 പേർക്കും പുതുതായി രോഗം റിപ്പോർട്ട് ചെയ്തു.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 5,84,055 ആയി. ഇത് രാജ്യത്തെ ആകെ രോഗബാധിതരുടെ 4.78 ശതമാനമാണ്.കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 31,489 പേരുടെ കുറവ് രേഖപ്പെടുത്തി.
മഹാരാഷ്ട്ര, കേരളം, പഞ്ചാബ്, കർണാടകം, ചത്തീസ്ഗഡ് എന്നീ അഞ്ചു സംസ്ഥാനങ്ങളിൽ ആണ് നിലവിൽ ചികിത്സയിലുള്ള രോഗികളുടെ 78.9%. ഇതിൽ മഹാരാഷ്ട്രയിൽ മാത്രം 61% രോഗികൾ.
ആർ ടി പി സി ആർ പരിശോധനകളുടെ അനുപാതം, ആകെ പരിശോധനകളുടെ 70 ശതമാനത്തിലധികമായി വർദ്ധിപ്പിക്കാൻ കേന്ദ്ര ഗവൺമെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നിർദ്ദേശം നൽകി.
കോവിഡ്-19 വാക്സിനേഷന്റെ അടുത്ത ഘട്ടമായി 45 വയസ്സിന് മുകളിൽ പ്രായമുള്ളവർക്ക് ഉള്ള, വാക്സിൻ വിതരണം ഇന്ന് മുതൽ ആരംഭിച്ചു.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 10, 86,241 സെഷനുകളിലായി 6.5 കോടി  വാക്സിൻ ഡോസ് വിതരണം ചെയ്തു.
ഇതിൽ 82,60,293 ആരോഗ്യപ്രവർത്തകർ , 52,50,704 ആരോഗ്യപ്രവർത്തകർ ,91,74,171 മുന്നണിപ്പോരാളികൾ , 39,45,796 മുന്നണി പ്രവർത്തകർ , 45 വയസ്സിനു മുകളിൽ പ്രായമുള്ള നിശ്ചിത രോഗങ്ങളുള്ള 78,36,667 പേർ , 17,849 പേർ ,60 വയസ്സിനു മുകളിൽ പ്രായമുള്ള 3,05,12,070,1,20,346 ഗുണഭോക്താക്കൾ എന്നിവർ ഉൾപ്പെടുന്നു.
വാക്സിനേഷൻ യജ്ഞത്തിന്റെ 75-ാമത് ദിവസം  20,63,543 ഡോസ് വാക്സിൻ വിതരണം ചെയ്തു. ഇതിൽ 17,94,166 ഗുണഭോക്താക്കൾ ആദ്യ ഡോസ് വാക്സിനും 2,69,377 പേർ രണ്ടാം ഡോസ് വാക്സിനും സ്വീകരിച്ചു.
രാജ്യത്ത് ഇതുവരെ 1,14,74,683 പേർ രോഗ മുക്തരായി. 93.89% ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 40,382പേർ രോഗ മുക്തരായി.
കഴിഞ്ഞ 24 മണിക്കൂർ 459 മരണം റിപ്പോർട്ട് ചെയ്തു. ഇതിലെ 83.01 ശതമാനവും ആറ് സംസ്ഥാനങ്ങളിൽ. മഹാരാഷ്ട്രയിലാണ് ഏറ്റവും കൂടുതൽ- 227. പഞ്ചാബിൽ 55 മരണം റിപ്പോർട്ട് ചെയ്തു.
15 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ കഴിഞ്ഞ 24 മണിക്കൂറിൽ ഒരു കോവിഡ് മരണം റിപ്പോർട്ട് ചെയ്തിട്ടില്ല. ചണ്ഡീഗഡ്, ജാർഖണ്ഡ്, ഒഡീഷ, ലഡാക്ക്, ദാദ്ര നഗർ ഹവേലി, ദാമൻ &ദിയു, പുതുച്ചേരി, മണിപ്പൂർ, ത്രിപുര, സിക്കിം, നാഗാലാൻഡ്, ലക്ഷദ്വീപ്, മേഘാലയ, മിസോറാം, ആൻഡമാൻ നിക്കോബാർ ദ്വീപ്, അരുണാചൽപ്രദേശ് എന്നിവയാണവ.
(Visitor Counter : 173